ທີ່ຫ້ອງປະຊຸມ ພະແນກ ເຕັກໂນໂລຊີ ແລະ ການສື່ສານ ແຂວງ ອັດຕະປື ໄດ້ຈັດກອງປະຊຸມຮ່ວມເຮັດວຽກກັບຄະນະຕິດຕາມ, ກວດກາລັດຈາກກົມກວດກາ ກະຊວງ ຕສ .ໂດຍໃຫ້ກຽດເປັນປະທານໂດຍທ່ານ ຄຳໄມ ແພງວົງສາ ຮອງຫົວໜ້າກົມກວດກາ ກະຊວງ ຕສ, ພ້ອມດ້ວຍຄະນະທິມງານຕິດຕາມກວດກາ, ມີຄະນະພັກ, ຄະນະພະແນກ, ຫົວໜ້າ-ຮອງຂະແໜງ ແລະ ວິຊາການທີ່ກ່ຽວຂ້ອງເຂົ້າຮ່ວມຈຳນວນ 21 ທ່ານ, ຍິງ 10 ທ່ານ;
ໃນໂອກາດດັ່ງກ່າວນີ້ ທ່ານ ຂັນທອງ ຍິ້ນດາວົງ ເລຂາຄະນະພັກຮາກຖານ, ຫົວໜ້າພະແນກ ຕສ ກໍ່ໄດ້ໃຫ້ກຽດຂຶ້ນຜ່ານບົດລາຍງານ ສະພາບລວມ ແລະ ຜົນສຳເລັດການເຄື່ອນໄຫວ ແລະ ຈັດຕັ້ງປະຕິບັດ ວຽກງານຕິດຕາມກວດກາ ຂອງພະແນກ ຕສ ແຂວງໂດຍສັງເຂບ ແລະ ສະເໜີບັນຫາ ແລະ ປ່ຽນຄໍາຄິດ-ຄໍາເຫັນຕ່າງໆຈາກຜູ້ເຂົ້າຮ່ວມກອງປະຊຸມ;ທ້າຍກອງປະຊຸມກໍ່ໄດ້ຮັບຟັງການມີຄໍາເຫັນໂອ້ລົມ ແລະ ໃຫ້ທິດຊີ້ນໍາຈາກ ທ່ານ ຄຳໄມ ແພງວົງສາ ຮອງຫົວໜ້າກົມກວດກາ ກະຊວງ ຕສ ທ່ານກໍ່ໄດ້ໃຫ້ທັດສະນະສະແດງຄວາມຍ້ອງຍໍຊົມເຊີຍມາຍັງຄະນະພັກ, ຄະນະພະແນກ,ຕະຫຼອດຮອດພະນັກງານ-ລັກຖະກອນທັງໝົດທີ່ໄດ້ສຸມທຸກສະຕິປັນຍາ ແລະ ເຫື່ອແຮງປະກອບສ່ວນເຂົ້າໃນວຽກງານ ຕສ ເວົ້າລວມ ເວົ້າສະເພາະ ກໍ່ແມ່ມວຽກງານຕິດຕາມກວດກາ. ແຕ່ຄຽງຄູ່ກັບຜົນງານທີ່ຍາດມາໄດ້ນັ້ນ ທ່ານກໍ່ຍັງໄດ້ສະແດງຄວາມເປັນຫ່ວງເປັນໄຍຕໍ່ສິ່ງທ້າທາຍ, ການຫັນປ່ຽນໃໝ່ຂອງຍຸກສະໄໝ, ເຕັກໂນໂລຊີ-ຂໍ້ມູນຂ່າວສານ, ການສື່ສານ ມີການຂະຫຍາຍຕົວຢ່າງວ່ອງໄວ, ສະນັ້ນຮຽກຮ້ອງມາຍັງຄະນະພັກ, ຄະນະນໍາ ຕະຫຼອດຮອດສະມາຊິກພັກ, ພະນັກງານ-ລັດຖະກອນ ຕ້ອງໄດ້ຍົກສູງສະຕິຄວາມຮັບຜິດຊອບ ຂອງຕົນໃນການພັດທະນາ, ຍົກລະດັບຂີດຄວາມຮູ້, ຄວາມສາມາດທາງດ້ານວັດຖຸເຕັກນິກ, ວຽກງານການເມືອງ-ເເນວຄິດ, ເຊື່ອໝັ້ນຕໍ່ການນໍາພາຂອງພັກ-ລັດຖະບານ ເພື່ອຮອງຮັບກັບສະພາບການຄຸ້ມຄອງບໍລິຫານບໍລິການ ໂດຍນໍາໃຊ້ເຕັກໂນໂລຊີຂໍ້ມູນຂ່າວສານເຂົ້າຊ່ວຍ ເພື່ອໃຫ້ມີຄວາມວ່ອງໄວ,ໂປ່ງໃສ ແລະ ເຂັ້ມແຂງ, ຕ້ອງໄດ້ເອົາໃຈໃສ່ສູ້ຊົນປະສານສົມທົບ, ຂັ້ນເທິງ, ຊຸກຍູ້ຕິດຕາມບັນດາບໍລິສັດທີ່ໃຫ້ບໍລິການດ້ານໄປສະນີ ແລະ ລະຄົມມະນາຄົມ ເພື່ອຂະຫຍາຍຕາໜ່າງການບໍລິການໃຫ້ທົ່ວເຖິງ ພ້ອມກັນນັ້ນກໍ່ຕ້ອງໄດ້ຫັນເອົາແນວທາງ, ແຜນການນະໂຍບາຍຂອງພັກ, ບັນດານິຕິກໍາ, ລະບຽບກົດໝາຍນໍາມາເຊື່ອມຊຶມ, ຈັດຕັ້ງຜັນຂະຫຍາຍ ໃນຂົງເຂດຕົນຮັບຜິດຊອບ ໃຫ້ໄດ້ຮັບຜົນສຳເລັດຕາມຄາດໝາຍທີ່ວາງໄວ້.